CELEX: 32010R0216
Language: et
Date: 2010-03-15 00:00:00
Title: Komisjoni määrus (EL) nr 216/2010, 15. märts 2010 , millega rakendatakse Euroopa Parlamendi ja nõukogu määrust (EÜ) nr 862/2007 (mis käsitleb ühenduse rände- ja rahvusvahelise kaitse statistikat) seoses elamisloa andmise põhjuste kategooriate määratlustega (EMPs kohaldatav tekst)

16.3.2010   
            
            
               ET
            
            
               Euroopa Liidu Teataja
            
            
               L 66/1
            
         KOMISJONI MÄÄRUS (EL) nr 216/2010,
   15. märts 2010,
   millega rakendatakse Euroopa Parlamendi ja nõukogu määrust (EÜ) nr 862/2007 (mis käsitleb ühenduse rände- ja rahvusvahelise kaitse statistikat) seoses elamisloa andmise põhjuste kategooriate määratlustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. juuli 2007. aasta määrust (EÜ) nr 862/2007 (mis käsitleb ühenduse rände- ja rahvusvahelise kaitse statistikat) (1) eriti selle artikli 10 lõike 2 punkti c,
   ning arvestades järgmist:
   
               (1)
            
            
               Et tagada haldusasutustelt saadud, elamislubasid käsitlevate statistiliste andmete võrreldavus liikmesriikides ning koostada ühenduse tasandil usaldusväärseid ülevaateid, peavad elamisloa andmise põhjuste kategooriate määratlused olema kõikides liikmesriikides ühesugused.
            
         
               (2)
            
            
               Vastavalt määrusele (EÜ) nr 862/2007 peaks komisjon määratlema elamisloa andmise põhjuste kategooriad.
            
         
               (3)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse EÜ nr 862/2007 artikli 6 lõike 1 punktiga a ettenähtud elamisloa andmise põhjuste kategooriad on sätestatud käesoleva määruse lisas.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 199, 31.7.2007, lk 23.
   
      LISA
      
         Elamisloa andmise põhjuste kategooriate loetelu
      
      1.   Perekonna loomise ja taasühinemisega seonduvad põhjused
      
      1.1.   Isik on kaasas ELi kodanikuga ja on selle kodaniku:
      
                  1.1.1.
               
               
                  abikaasa/elukaaslane;
               
            
                  1.1.2.
               
               
                  laps (alaealine/täiskasvanu);
               
            
                  1.1.3.
               
               
                  muu perekonnaliige.
               
            1.2.   Isik on kaasas ELi mittekuuluva riigi kodanikuga ja on selle kodaniku:
      
                  1.2.1.
               
               
                  abikaasa/elukaaslane;
               
            
                  1.2.2.
               
               
                  laps (alaealine/täiskasvanu);
               
            
                  1.2.3.
               
               
                  muu perekonnaliige.
               
            2.   Hariduse omandamisega seonduvad põhjused
      
      2.1.   Isik on üliõpilane (nõukogu 13. detsembri 2004. aasta direktiivi 2004/114/EÜ (kolmandate riikide kodanike riiki lubamise kohta õpingute, õpilasvahetuse, tasustamata praktika või vabatahtliku teenistuse eesmärgil) artikli 2 punktis b määratletud tähenduses) (1).
      2.2.   Muud hariduse omandamisega seonduvad põhjused.
      3.   Tasustatud tegevusega seonduvad põhjused
      
      3.1.   Isik on kõrge kvalifikatsiooniga töötaja.
      3.2.   Isik on teadlane (nõukogu 12. oktoobri 2005. aasta direktiivi 2005/71/EÜ (kolmandate riikide kodanike teadusuuringute eesmärgil riiki lubamise erimenetluse kohta) (2) artikli 2 punktis d määratletud tähenduses).
      3.3.   Isik on hooajatööline.
      3.4.   Isik on seotud muu tasustatud tegevusega.
      4.   Muud põhjused
      
      4.1.   Isikul on rahvusvahelise kaitse staatus.
      4.2.   Isikul on üksnes elu- või asukohaga seonduv põhjus.
      4.3.   Muud põhjused.
      
         (1)  ELT L 375, 23.12.2004, lk 12.
      
         (2)  ELT L 289, 3.11.2005, lk 15.